Remember a Day

„Remember a Day“ — ინგლისური პროგრესული როკ-ჯგუფ პინკ ფლოიდის სიმღერა, შეტანილი მის მეორე სტუდიურ ალბომში A Saucerful of Secrets (1968). იგი ცოცხლად მხოლოდ ორჯერ შესრულდა - 1968 წლის მაისში, ბისზე; და 40 წლის თავზე, 2008 წლის სექტემბერში, დეივიდ გილმორის მიერ, რიჩარდ რაიტის ხსოვნის პატივსაცემად. სიმღერის ტექსტში შეტანილია მოგონებები ბავშვობაზე.

ჩაწერა

სიმღერა, რომლის ავტორი და შემსრულებელი რიჩარდ რაიტია, ჩაიწერა 1967 წლის ოქტომბერში სტუდიაში De Lane Lea Studios (ლონდონი). ამ სესიების განმავლობაში აგრეთვე ჩაწერილი იქნა „Jugband Blues“, „Vegetable Man“, „In the Beechwoods“ და „John Latham“.

სიდ ბარეტი სიმღერაში სლაიდ-გიტარაზე უკრავს. ენდრიუ კინგი, პინკ ფლოიდის მენეჯერი იხსენებდა: „De Lane Lea მახსოვს...იქ „Vegetable Man“ ჩავიწერეთ...და „Remember a Day“, რომელშიც სიდ ბარეტი გიტარის სოლოს ასრულებს.“

გამოცემა

აშშ-ში სიმღერა გამოვიდა სინგლზე (Tower 440), რომელშიც შეტანილია ამ და Let There Be More Light-ის მონო ვერსიები. ბრიტანეთში სინგლი არ გამოცემულა, თუმცა დაგეგმილი იყო, მაგრმა მას ჩაენაცვლა „Apples and Oranges“.

სტუდიური ვერსიის ინსტრუმენტული ვერსია გამოჩნდა ამავე სახელწოდების ფილმში Remember a Day.

2008 წლის შესრულება

2008 წლის 23 სექტემბერს დეივიდ გილმორმა სიმღერა შეასრულა BBC Two-ს ეთერში, გადაცემა Later... with Jools Holland-ში და მიუძღვნა რაიტს, რომელიც რვა დღით ადრე გარდაიცვალა. იმავე შოუში ინტერვიუს დროს გილმორმა აღნიშნა, რომ რაიტი აპირებდა სიმღერის ამ დღეს შესრულებას, მაგრამ დეივიდს გაუგზავნა SMS, რომელშიც სწერდა, რომ ჯანმრთელობის გამო გამოსვლას ვერ დაესწრებოდა. ეს იყო სიმღერის პირველი საკონცერტო შესრულება 1968 წლის შემდეგ. გილმორთან ერთად უკრავდნენ ფილ მანზანერა, გაი პრეტი, ჯონ კერინი და სტივ დისტანისლაო.

პერსონალი
სიდ ბარეტი – სლაიდ-გიტარა, აკუსტიკური გიტარა, ბეკ-ვოკალები 
რიჩარდ რაიტი – ფორტეპიანო, ორგანი Farfisa, წამყვანი ვოკალები
როჯერ უოტერსი – ბას-გიტარა

აგრეთვე

ნორმან სმითი – დასარტყმელი საკრავები, ბეკ-ვოკალები

რესურსები ინტერნეტში


სქოლიო

კატეგორია:პინკ ფლოიდის სიმღერები
კატეგორია:1968 წლის სიმღერები